ananddey/assamese-wiki-corpus huggingface dataset:
আমাৰ ঘৰ

আমাৰ ঘৰ ১৯৫৯ চনত মুক্তি পোৱা এখন অসমীয়া কথাছবি। কাহিনী আৰু পৰিচালনা নিপ বৰুৱাৰ। কামৰূপ কলা মন্দিৰৰ বেনাৰত ছবিখন প্ৰযোজনা কৰিছিল অমলেন্দু বাগচীয়ে। চিত্ৰনাট্য আৰু সংলাপ ৰচনা কৰিছিল লক্ষ্যধৰ চৌধুৰীয়ে। সঙ্গীত পৰিচালক আছিল ব্ৰজেন বৰুৱা। ছবিখনত চাৰিটা গীত আছিল। এই চাৰিটা গীত চাৰিজন বেলেগ বেলেগ গীতিকাৰে ৰচনা কৰিছিল। তেওঁলোক আছিল- তফজ্জুল আলি , পদ্ম বৰকটকী, কেশৱ মহন্ত আৰু লক্ষ্যধৰ চৌধুৰী।

কাহিনী

এই সামাজিক ছবিখনত ঘাইকৈ দেখুওৱা হৈছে যে মাহীমাক মাত্ৰেই বেয়া নহয় আৰু দেখুওৱা হৈছে সমাজৰ ওপৰত ফটিকাৰ কু-প্ৰভাৱ।

তথ্য উৎস

বাহ্যিক সংযোগ

ইউটিউৱত আমাৰ ঘৰ

শ্ৰেণী:অসমীয়া চলচ্চিত্ৰ
শ্ৰেণী:১৯৫০ দশকৰ অসমীয়া চলচ্চিত্ৰ
শ্ৰেণী:১৯৫৯ বৰ্ষৰ চলচ্চিত্ৰ
জেচিকা ষ্ট্ৰুপ

জেচিকা ষ্ট্ৰুপ (ইংৰাজী: Jessica Stroup; জন্ম: ২৩ অক্টোবৰ, ১৯৮৬) এগৰাকী আমেৰিকান প্ৰাক্তন অভিনেত্ৰী। তেওঁ ৯০২১০ (২০০৮–২০১৩) ধাৰাবাহিকত চিলভাৰ, দ্য ফলোয়িং (২০১৪–২০১৫) ধাৰাবাহিকত মেক্স হাৰ্ডি আৰু মাৰ্ভেল চিনেমেটিক ইউনিভাৰ্ছৰ (MCU) ধাৰাবাহিক আইৰন ফিষ্টত (২০১৭–২০১৮) জয় মিছামৰ চৰিত্ৰত কৰা অভিনয়ৰ বাবে পৰিচিত। ভেম্পায়াৰ বেটছ (২০০৫), লেফ্ট ইন ডাৰ্কনেচ (২০০৬), দ্য হিলচ হেভ আইজ ২ (২০০৭), প্ৰম নাইট (২০০৮) আৰু হোমকামিং (২০০৯) আদি হৰৰ ছবিত অভিনয় কৰাৰ বাবে তেওঁক এগৰাকী স্ক্ৰিম কুইন হিচাপে গণ্য কৰা হয়।

প্ৰাৰম্ভিক জীৱন

এম ইউ এফ জি ইউনিয়ন বেংকৰ জ্যেষ্ঠ উপ-সভাপতি ডন ষ্ট্ৰুপ আৰু জুডিথ ষ্ট্ৰুপৰ ঘৰত ষ্ট্ৰুপৰ জন্ম হৈছিল। তেওঁ শৈশৱ উত্তৰ কেৰোলিনাৰ চাৰ্লটত অতিবাহিত কৰিছিল। ২০০৪ চনত তেওঁ প্ৰভিডেন্স হাইস্কুলৰপৰা স্নাতক ডিগ্ৰী লাভ কৰে।

কেৰিয়াৰ

ষ্ট্ৰুপৰ প্ৰথম অভিনয় আছিল ২০০৫ চনৰ আনফেবুলাছ ধাৰাবাহিকৰ এটা খণ্ডত অতিথি শিল্পী হিচাপে। ইয়াৰ পিছত ষ্ট্ৰুপে গ্ৰেজ এনাটমী, অক্টোবৰ ৰোড আৰু ট্ৰু ব্লাডৰ দৰে কেইবাখনো টিভি ধাৰাবাহিকত অভিনয় কৰিছে। ২০০৭ চনত তেওঁ ৰিপাৰৰ ৪টা খণ্ডত অভিনয় কৰিছিল। তেওঁ লেফ্ট ইন ডাৰ্কনেচ, প্ৰে ফৰ মৰ্নিং, ভেম্পায়াৰ বেটছ আদিৰ দৰে কেইবাখনো স্বতন্ত্ৰ ছবিতো অভিনয় কৰিছে।

২০০৭ চনৰ মাৰ্চ মাহত ষ্ট্ৰুপে দ্য হিলচ হেভ আইজ ২ ছবিত মুখ্য মহিলা চৰিত্ৰত অভিনয় কৰে। তেওঁ ইয়াত এম্বৰ নামৰ এগৰাকী আমেৰিকান আৰ্মী নেচনেল গাৰ্ডৰ সৈনিকৰ চৰিত্ৰত অভিনয় কৰিছিল। নেতিবাচক সমালোচনা লাভ কৰা সত্ত্বেও ছবিখনে বিশ্বজুৰি ৬৭ নিযুত ডলাৰতকৈ অধিক উপাৰ্জন কৰে। সেই একে বছৰতে ষ্ট্ৰুপে দিচ খ্ৰীষ্টমাচত এটা সহযোগী চৰিত্ৰত অভিনয় কৰিছিল।

২০০৮ চনৰ এপ্ৰিল মাহত ষ্ট্ৰুপক ৯০২১০ ধাৰাবাহিকৰ বাবে নিৰ্বাচিত কৰা হয়। ইয়াত তেওঁ হাইস্কুলীয়া ছাত্ৰী এৰিন চিলভাৰৰ চৰিত্ৰত অভিনয় কৰিছিল। মিশ্ৰিত সমালোচনা লাভ কৰা সত্ত্বেও ধাৰাবাহিকখনৰ প্ৰথম খণ্ডটো ৪.৬৫ নিযুত দৰ্শকে উপভোগ কৰিছিল। ২০১০ চনত ষ্ট্ৰুপক ইয়াং হলিউড এৱাৰ্ডছত "স্পাৰ্কলিং পাৰফৰমেন্স" বঁটা প্ৰদান কৰা হয়।

২০০৮ চনৰ এপ্ৰিলত তেওঁ প্ৰম নাইট ছবিত ক্লেয়াৰৰ চৰিত্ৰত অভিনয় কৰে। ২০০৯ চনত মুক্তি পোৱা হোমকামিং নামৰ আন এখন হৰৰ ছবিতো তেওঁ অভিনয় কৰিছিল। ২০০৮ চনত ষ্ট্ৰুপে দ্য ইনফৰ্মাৰ্ছ ছবিত ৰাচেলৰ চৰিত্ৰত অভিনয় কৰিছিল।

২০১১ চনত ষ্ট্ৰুপে এনিমেটেড ধাৰাবাহিক ফেমিলী গাইৰ দুটা খণ্ডত কেইবাটাও চৰিত্ৰত কণ্ঠদান কৰে। তেওঁ চেঠ মেকফাৰলেনৰ পৰিচালিত প্ৰথম ছবি টেডত ট্ৰেচি নামৰ এটা চৰিত্ৰত অভিনয় কৰিছিল।

২০১৩ চনৰ ২০ আগষ্টত ঘোষণা কৰা হয় যে ষ্ট্ৰুপে দ্য ফলোয়িং ধাৰাবাহিকৰ দ্বিতীয় ছিজনত মেক্স চৰিত্ৰত অভিনয় কৰিব। ২০১৭ চনৰ মাৰ্চ মাহত তেওঁ আইৰন ফিষ্টত জয় মিছাম হিচাপে অভিনয় আৰম্ভ কৰে।

২০১৯ চনত তেওঁ অভিনয়ৰপৰা অৱসৰ গ্ৰহণ কৰে।

ব্যক্তিগত জীৱন

ষ্ট্ৰুপ লছ এঞ্জেলছত বাস কৰে। ২০২২ চনত তেওঁ ব্যৱসায়ী নীল হাটচিনচনৰ সৈতে বিবাহপাশত আবদ্ধ হয়।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
ৰেজিনা ঘাজৰিয়ান

ৰেজিনা তাদেভোছি ঘাজৰিয়ান এগৰাকী আৰ্মেনিয়ান চিত্ৰশিল্পী আৰু ৰাজহুৱা কৰ্মী আছিল। তেওঁৰ জন্ম ১৯১৫ চনৰ ১৭ এপ্ৰিলত, ইয়েৰেভানত আৰু মৃত্যু হয় ১৯৯৯ চনৰ ৬ নৱেম্বৰত ইয়েৰেভানত। য়েঘিশ্বে চেৰেণ্টছৰ বন্ধু আৰু উপকাৰী হিচাপে পৰিচিত ৰেজিনাক জোচেফ ষ্টেলিনৰ শাসনকালত কবিৰ বহু পাণ্ডুলিপি সংৰক্ষণ কৰাৰ কৃতিত্ব দিয়া হয়।

জীৱনী

ৰেজিনা ঘাজৰিয়ানৰ জন্ম হৈছিল ভানৰ পৰা অহা আৰ্মেনিয়ান গণহত্যাৰ পৰা ৰক্ষা পোৱা আৰু ইয়েৰেভানৰ এগৰাকী সম্ভ্ৰান্ত মাতৃ (খোৰাছানিয়ান) পৰিয়ালত। ১৯৩০ চনত তেওঁ কবি য়েঘিশ্বে চাৰেণ্টছক লগ পায়। পোন্ধৰ বছৰ বয়সত অনাথ ঘাজৰিয়ানক "কোনোবা নহয় কোনোবা প্ৰকাৰে চাৰেণ্টছে তেওঁক নিসংগ সময়ৰ সাক্ষী আৰু অভিন্ন হৃদয়ৰ বন্ধু হিচাপে গ্ৰহণ কৰিছিল।"
nail|ইয়েৰেভানৰ বাঘৰামিয়ান এভিনিউত ৰেজিনা গাজাৰিয়ানৰ ফলক

১৯৩৭ চনত কাৰাগাৰৰ কোঠাৰ পৰা চাৰেণ্টছে তেওঁৰ পত্নী ইজাবেলাক গোপনে জনাইছিল যে, তেওঁৰ সকলো লেখা সম্পৰ্কে কেৱল পৰিয়ালৰ বন্ধু শিল্পী ৰেজিনা ঘাজৰিয়ানকহে বিশ্বাস কৰিব লাগে আৰু তেওঁ সেইবোৰ ধ্বংস হোৱাৰ পৰা ৰক্ষা কৰিব। চাৰেণ্টছৰ মৃত্যুৰ পিছত ৰেজিনা ঘাজৰিয়ানে তেওঁৰ বহু পাণ্ডুলিপি ("ৰেকিউইম টু কমিটাছ", "দ্য নেমলেছ", "ছংছ অৱ অটম" আৰু "নভজিকে"কে ধৰি মুঠ ৭০০০ শাৰী) বাগিচাত লুকুৱাই ৰাখিছিল আৰু সংৰক্ষণ কৰিছিল। সামৰিক পাইলট হিচাপে তেওঁ দ্বিতীয় বিশ্বযুদ্ধত অংশগ্ৰহণ কৰিছিল। ১৯৫১ চনত ইয়েৰেভান ফাইন আৰ্টছ ইনষ্টিটিউটৰ কাম শেষ কৰে।

১৯৫৪ চনৰ ১১ মাৰ্চত আনাষ্টাছ মিকোয়ানে ইয়েৰেভানত দিয়া ভাষণত চাৰেণ্টছৰ পুনৰ্বাসনৰ আহ্বান জনায়। এই ভাষণে ঘাজৰিয়ানক চাৰেণ্টছৰ পাণ্ডুলিপিসমূহ লুকুৱাই থোৱাৰ পৰা উলিয়াই আনিবলৈ অনুপ্ৰাণিত কৰে।
আৰ্মেনিয়াৰ বিখ্যাত চিত্ৰশিল্পী (১৯৮৫)

তথ্য সূত্ৰ

শ্ৰেণী:চিত্ৰশিল্পী
শ্ৰেণী:আৰ্মেনিয়াৰ ব্যক্তি
শ্ৰেণী:মৃত ব্যক্তি
গো, ডগ। গো! (ধাৰাবাহিক)

গো, ডগ। গো! হ'ল আমেৰিকান টেলিভিশন এনিমেটেড কাৰ্টুন চিৰিজ। এইটো ২৬ জানুৱাৰী ২০২১ পৰা আৰম্ভ হয়, যাৰ প্ৰথম পৰ্ব আছিল "ওয়েলকম টো পাওষ্টন"। এই কাৰ্টুনৰ প্ৰধান দুটা চৰিত্ৰ হ'ল টেগ বাৰ্কাৰ আৰু স্কুচ পুচ।

অভিনয়ত

মিচেলা লুচি - টেগ বাৰ্কাৰ
কালাম শোনিকাৰ - স্কুচ পুচ
কেটি গ্ৰিফিন - মা বাৰ্কাৰ
মাৰ্টিন ৰোচ - পাও বাৰ্কাৰ
তাজজা ইচেন - চেডাৰ বিস্কুট
লিয়ন স্মিথ - স্পাইক বাৰ্কাৰ / গিলবাৰ বাৰ্কাৰ
লিণ্ডা বালানটাইন - লেডী লিডিয়া
যিহোচুৱা গ্ৰাহাম - চেম হুইপেট
জৰিনা ৰোচা - কিট হুইচাৰটন
দেৱেন মেক - ফেচাৰ
ডেভিদ বেৰ্ণি - ফ্ৰেংক
আনন্দ ৰাজাৰাম - বীন
জেৰাৰ্ড মেককাৰ্থি - লিও
জুলি লেমিউক্স - হেটি
পল বাকলি, ৰেনো চেলমচাৰ আৰু জো ডি'এণ্ড্ৰিয়া - দ্য বৰকাপেল্লা

তথ্য সংগ্ৰহ

বাহ্যিক সংযোগ

শ্ৰেণী:ইংৰাজী ভাষাৰ দূৰদৰ্শন ধাৰাবাহিক
গুঞ্জন ভৰদ্বাজ

গুঞ্জন ভৰদ্বাজএগৰাকী ভাৰতীয় অভিনেতা। তেওঁ অসমীয়া চলচ্চিত্ৰত কৰা অভিনয়ৰ বাবে বিখ্যাত। ২০১৪ চনত অসমীয়া ছবি টি আৰ পি আৰুত অভিনয়ৰ জৰিয়তে তেওঁ চলচ্চিত্ৰ জগতত আত্মপ্ৰকাশ কৰিছিল। ইয়াৰ আগতে তেওঁ জানমণি ভিচিডিত অভিনয় কৰিছিল। তেওঁ অহেতুক বোলছবিত মুখ্য চৰিত্ৰত অভিনয় কৰিছিল। তেওঁ কেইবাখনো উল্লেখযোগ্য ছবিত অভিনয় কৰে।

প্ৰাৰম্ভিক জীৱন

১৯৮৬ চনৰ ১৭ জুলাই তাৰিখে অসমৰ তিনিচুকীয়া জিলাৰ তিনিচুকীয়াত গুঞ্জন ভৰদ্বাজৰ জন্ম হৈছিল। তেওঁ লোক তিনি গৰাকী ভাতৃ-ভগ্নী। তেওঁৰ বায়েক ৰিম্পী দাস এগৰাকী অভিনেত্ৰী। তেওঁ অসমীয়া চলচ্চিত্ৰ আৰু হিন্দী টেলিভিছন উদ্যোগত অভিনয় কৰে।

কৰ্মজীৱন

গুঞ্জন ভৰদ্বাজে প্ৰথমতে সাংগীতিক ভিডিঅ'সমূহত অভিনয়ৰ জৰিয়তে অভিনয় জীৱনৰ পাতনি মেলিছিল। ভিচিডি ছবি জানমণিৰ পিছত তেওঁ প্ৰযোজক সকলৰ চকুত পৰে। তেওঁৰ প্ৰতিভাৰ উমান পোৱাৰ পিছত ২০১৪ চনত তেওঁ টি আৰ পি আৰুত অভিনয়ৰ সুযোগ লাভ কৰে। তাৰপিছত তেওঁ বাণী দাসৰ বাণিজ্যিক ভাবে সফল ছবি অহেতুকত মুখ্য চৰিত্ৰত অভিনয় কৰে। ইয়াত তেওঁ অমৃতা গগৈৰ বিপৰীতে অভিনয় কৰিছিল। তাৰপিছত তেওঁ ২০১৭ চনৰ কেইবাখনো বেছি বাজেটৰ অসমীয়া ছবি যেনে কেলেণ্ডাৰ, ৰাফ্ এণ্ড টাফ্, তুমি আহিবানে আৰু প্ৰিয়াৰ প্ৰিয়।

চলচ্চিত্ৰ তালিকা

চন
চলচ্চিত্ৰ
পৰিচালক
টোকা
২০১৪
টি আৰ পি আৰু
মৃদুল গুপ্তা
প্ৰথম ছবি
২০১৫
অহেতুক
বাণী দাস

২০১৭
ৰাফ্ এণ্ড টাফ্
মণি সিনহা

তুমি আহিবানে
প্ৰেৰণা বৰবৰুৱা

প্ৰিয়াৰ প্ৰিয়
মুনিন বৰুৱা

২০১৮
কেলেণ্ডাৰ
হিমজ্যোতি তালুকদাৰ

২০১৯
ককাইদেউ বিন্দাচ
ধ্ৰুৱ বৰদলৈ

এৰাসুঁতিৰ ঢল
চাৰু কমল হাজৰিকা

২০২০
জনকনন্দিনী
কুঞ্জলতা গগৈ দাস

তথ্য উৎস

শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
ৰজা চালবান

ৰজা চালবান (; ছালিভাহন বুলিও জনা যায়) এজন কিংবদন্তি ভাৰতীয় ৰজা আছিল যিয়ে পঞ্জাৱত চহৰখন আৰু চিয়ালকোট দুৰ্গ প্ৰতিষ্ঠা কৰিছিল বুলি কোৱা হয়। পাঞ্জাবী লোককথা অনুসৰি তেওঁ পুৰাণ ভগত আৰু ৰজা ৰাছালুৰ দুঃসাহসিক কাহিনীৰ নায়ক ৰজা ৰাছালুৰ পিতৃ।
পাঞ্জাবী লোককথাৰ ছিয়ালকোটৰ ৰজা যেনে ৰজা চালবান আৰু ৰজা ৰাছালু হয়তো টাক্কা ৰাজ্যৰ অন্তৰ্গত আছিল।

কাহিনী

ৰজা চালবানৰ প্ৰথম পত্নী ৰাণী ইচ্চিৰাৰ জন্ম হয় পুৰাণ ভগত। স্থানীয় জ্যোতিষীসকলৰ পৰামৰ্শ অনুসৰি পুৰাণক জীৱনৰ প্ৰথম ১২ বছৰ ৰজাৰ পৰা আঁতৰাই পঠিওৱা হয়, কিয়নো কোৱা হৈছিল যে ৰজাই নিজৰ পুত্ৰৰ মুখ দেখা নাপায়।
পুৰাণ আঁতৰত থকাৰ সময়তে ৰজাই চামৰাৰ কন্যা লুনা নামৰ কণমানি ছোৱালী এজনীক বিয়া কৰালে। ১২ বছৰ বিচ্ছিন্নতাৰ অন্তত পুৰাণ পুনৰ ৰাজপ্ৰসাদলৈ আহে। তাতেই লুনাই একে বয়সৰ পুৰাণৰ প্ৰতি ৰোমান্টিকভাৱে আকৰ্ষিত হৈ পৰে।
কেইবাবছৰৰ পাছত অনুগামীৰ সৈতে পাৰ হৈ যোৱা গুৰু গোৰখনাথে কুঁৱাৰ পৰা মাত শুনিলে। এটা মাত্ৰ সূতা আৰু নসেকা মাটিৰ পাত্ৰ ব্যৱহাৰ কৰি সি তাক উলিয়াই আনিলে। পিছলৈ বাবা গোৰ্খনাথে তেওঁক দত্তক লয়, আৰু নিজেই জগী হৈ পৰে।

অৱশেষত তেওঁ পিতৃৰ সৈতে মুখামুখি হয় আৰু তপস্বীৰ আশীৰ্বাদৰ বাবেই ৰজাৰ আন এজন পুত্ৰ জন্ম হয় যি অৱশেষত ৰাজা ৰাছালু হৈ পৰে, যিটো আন এক লোক-কিংবদন্তি পঞ্জাৱত জনপ্ৰিয় হৈ উঠে।

বংশৰ দাবী

বিভিন্ন ঐতিহাসিক ব্যক্তিয়ে চালবানৰ বংশধৰ বুলি দাবী কৰিছে। ভাটি ৰাজপুতসকলৰ উমৈহতীয়া পূৰ্বপুৰুষ ৰাও ভাটিয়ে চালবানৰ বংশধৰ বুলি দাবী কৰিছিল আৰু ভাটিৰ বংশধৰ জয়ছলমেৰৰ প্ৰতিষ্ঠাপক আৰু প্ৰথম ৰজা জয়ছাল সিঙেও তেনেকৈয়ে দাবী কৰিছিল। জয়ছাল সিঙৰ বংশৰ মাজেৰে ছালবানৰ পৰা বংশধৰ হোৱাৰ আন দাবীসমূহৰ ভিতৰত পাঞ্জাবী ফুলকিয়ান বংশ আদিও অন্যতম।

টোকা

তথ্য সংগ্ৰহ

শ্ৰেণী:লোককথা
শ্ৰেণী:পাঞ্জাবী লোককথা
উত্তৰ-পূব মণ্ডল সাংস্কৃতিক কেন্দ্ৰ

উত্তৰ-পূৰ্বাঞ্চল সাংস্কৃতিক কেন্দ্ৰ (এনইজেডচিচি) হৈছে নাগালেণ্ডৰ চুমৌকেদিমাত অৱস্থিত ভাৰত চৰকাৰৰ দ্বাৰা স্থাপিত আঞ্চলিক সাংস্কৃতিক কেন্দ্ৰ। ইয়াৰ উদ্দেশ্য হৈছে ভাৰতৰ পৰম্পৰাগত সাংস্কৃতিক ঐতিহ্য সংৰক্ষণ আৰু প্ৰচাৰ কৰা। উত্তৰ-পূৰ্বাঞ্চল সাংস্কৃতিক জ'ন হৈছে ভাৰত চৰকাৰৰ দ্বাৰা সংজ্ঞায়িত সাতখন সাংস্কৃতিক অঞ্চলৰ এটা, যাৰ প্ৰতিৰূপে এই কেন্দ্ৰ স্থাপিত হৈছে।

ভাৰতৰ অন্যান্য আঞ্চলিক সাংস্কৃতিক কেন্দ্ৰসমূহ

পূব মণ্ডল সাংস্কৃতিক কেন্দ্ৰ, কলকাতা
উত্তৰ মণ্ডল সাংস্কৃতিক কেন্দ্ৰ, পটিয়ালা
পশ্চিম মণ্ডল সাংস্কৃতিক কেন্দ্ৰ, উদয়পুৰ
দক্ষিণ মণ্ডল সাংস্কৃতিক কেন্দ্ৰ, তাঞ্জাৱুৰ
উত্তৰ-মধ্য মণ্ডল সাংস্কৃতিক কেন্দ্ৰ, প্ৰয়াগৰাজ
দক্ষিণ-মধ্য মণ্ডল সাংস্কৃতিক কেন্দ্ৰ, নাগপুৰ

বাহ্যিক সংযোগ

উত্তৰ-পূৰ্বাঞ্চল সাংস্কৃতিক কেন্দ্ৰৰ ৱেবচাইট

তথ্যসূত্ৰ

শ্ৰেণী:শিক্ষা
শ্ৰেণী:সংস্কৃতি
শ্ৰেণী:ভাৰতৰ সাংস্কৃতিক কেন্দ্ৰ
শ্ৰেণী:ভাৰতভিত্তিক সাংস্কৃতিক সংগঠন
লি গান

লি গান এগৰাকী চীনা-আমেৰিকান স্নায়ুবিজ্ঞানী আৰু ৱেইল কৰ্নেল মেডিকেল কলেজৰ অধ্যাপক। টাউপেথীত ৰোগ সৃষ্টিকাৰী টাউ প্ৰটিন এচিটাইলেচন আৰু স্নায়ুৰ অৱক্ষয়ত মাইক্ৰ’গ্লিয়াৰ অকাৰ্য্যকৰীতাৰ ব্যৱস্থাৰ বাবে তেওঁ পৰিচিত।

শ্ৰেণী:চীনৰ ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মহিলা বিজ্ঞানী
ব্ৰহ্মপুত্ৰ ইত্যাদি পদ্য

ব্ৰহ্মপুত্ৰ ইত্যাদি পদ্য হৈছে কবি আৰু সাহিত্যিক অজিৎ বৰুৱাৰ অন্যতম কেন্দ্ৰীয় আৰু আধুনিকতাবাদী কাব্যসংকলন। গ্ৰন্থখন ১৯৮৯ চনত প্ৰকাশ পাইছিল, যিয়ে অসমীয়া আধুনিক কবিতাৰ পৰিসৰত গভীৰ প্ৰভাৱ বিস্তাৰ কৰে। এই সংকলনৰ বাবে অজিৎ বৰুৱাই ১৯৯১ চনত সাহিত্য অকাদেমি বঁটা লাভ কৰে, যিয়ে তেওঁৰ সাহিত্যিক অৱদানক ৰাষ্ট্ৰীয় পৰ্য্যায়ৰ খ্যাতি প্ৰদান কৰে।

বিষয়-বস্তু

সংকলনটো দীঘলীয়া পদ্য আৰু একাধিক কবিতাৰে গঠিত। শিৰোনামত থকা “ব্ৰহ্মপুত্ৰ” কবিতাটো বিশেষভাৱে উল্লেখযোগ্য; ইয়াত ব্ৰহ্মপুত্ৰ নদীৰ প্ৰাকৃতিক ৰূপ, ইতিকথা, বৰ্ণ-ৰূপান্তৰ আৰু নদীৰ লগতে বেছি গভীৰ সামগ্ৰিক মানৱ-অভিজ্ঞতাৰ দিশ উদ্ঘাটিত হয়।

গ্ৰাম্য জীৱন, দৈনন্দিন বাস্তৱতা, সমাজ-ইতিহাসৰ সংঘাত, দেশ-বিভাজনৰ মানসিক অভিঘাত, মানুহৰ অন্তৰ্যাত্ৰা, আৰু পৃথিৱীৰ সৈতে মনুষ্যসম্পৰ্ক — এই সকলো দিশ সংকলনত ৰূপায়িত হৈছে। টেবুল-অফ-কণ্টেণ্টত "ব্ৰহ্মপুত্ৰ", "স্কিজ্জোফ্ৰেনিয়াৰ বিষয়ে", "চেনৰ পাৰত" আদি দীঘল পদ্যৰ উপৰি বহু চুটি কবিতা অন্তৰ্ভুক্ত হৈছে।

সাহিত্যিক ৰূপ আৰু সমালোচনা

অজিৎ বৰুৱাৰ কবিতা সাধাৰণতে আধুনিকতাবাদী ৰূপধাৰা অনুসৰি গঠিত। তেওঁৰ ভাষা বৌদ্ধিক, সংকুচিত, বহুস্থানে ইলিঅ’টীয় প্ৰভাৱপূৰ্ণ আৰু গভীৰ চেতনা-সংকেতময়। সংকলনটোক অসমীয়া কাব্যত আধুনিক সম্ভাৱনাৰ এক শক্তিশালী দৃষ্টান্ত বুলি সমালোচকে অভিহিত কৰিছে, আৰু ইয়াৰ মাধ্যমেৰে লেখকে কবিতাৰ বিষয়-বৈচিত্ৰ্যৰ গভীৰতা নতুন ৰূপত প্ৰকাশ কৰিছে।

প্ৰকাশনা

ব্ৰহ্মপুত্ৰৰ ইত্যাদি পদ্য কাব্য সংকলনখন ১৯৮৯ চনত প্ৰথম বাৰৰ বাবে প্ৰকাশিত হৈছিল; বিভিন্ন অনলাইন তথ্য অনুসৰি এই‌ কাব্য সংকলনখন ৯৬ পৃষ্ঠাৰ।

প্ৰাসংগিকতা

অজিৎ বৰুৱা ইংৰাজী, ফ্ৰেঞ্চ আদি বিশ্ব-সাহিত্যৰ প্ৰভাৱ গ্ৰহণ কৰা বহুমুখী সাহিত্যিক আছিল। তেওঁৰ কবিতা, সমালোচনা আৰু গৱেষণাসমূহে অসমীয়া সাহিত্যৰ আধুনিক পৰিচয় গঠনত বিশেষ ভূমিকা গ্ৰহণ কৰে।

সাহিত্যিক অৱদান আৰু পুৰস্কাৰ

চল্লিশৰ দশকত প্ৰায় তেৰ বছৰ বয়সতে লিখা ‘মন মোৰ নাথাকে ইয়াত’ কবিতাৰে অজিৎ বৰুৱাই সাহিত্যিক জীৱনৰ পাতনি মেলিছিল। তাৰ পাছত ১৯৪২ চনত ধীৰেন্দ্ৰ নাথ দত্ত সম্পাদিত ‘অভিযান’ আলোচনীত তেওঁৰ কবিতা ‘তাজমহল’ প্ৰকাশ পায়। সংখ্যাত কবিতা তাকৰ আছিল যদিও বহু চৰ্চিত আৰু পঠিত ‘ব্ৰহ্মপুত্ৰ’, 'জেংৰাই ১৯৬৩', 'চেনৰ পাৰত' আদি কবিতাই তেওঁক অসমীয়া সাহিত্যৰ জগতত প্ৰতিষ্ঠা কৰে। ১৯৬০ চনৰপৰা ১৯৮৯ চনলৈকে সুদীৰ্ঘ ২৯ বছৰ কাল সাধনা কৰি তেওঁ তেওঁৰ প্ৰখ্যাত 'ব্ৰহ্মপুত্ৰ' কবিতাটো সম্পূৰ্ণ কৰিছিল। কবিতাটোত তেওঁ ব্ৰহ্মপুত্ৰকেন্দ্ৰিক অসমীয়া জাতীয় জীৱনৰ ইতিহাস ৰূপায়ণ কৰিছে।

১৯৮৯ চনত প্ৰকাশিত "ব্ৰহ্মপুত্ৰ ইত্যাদি পদ্য" নামৰ কাব্য সংকলনখনৰ বাবে অজিৎ বৰুৱাই ১৯৯১ চনত সাহিত্য অকাদেমি বঁটা লাভ কৰে।

কবি পৰিচয়

অজিৎ বৰুৱা (৯ আগষ্ট ১৯২৬ — ৩ এপ্ৰিল ২০১৫) এগৰাকী অসমীয়া সাহিত্যিক, প্ৰশাসনিক বিষয়া আৰু স্বাধীনতা সংগ্ৰামী। প্ৰধানকৈ সাহিত্যিক হিচাপেই তেওঁ জনাজাত আছিল। একাধাৰে কবি, গীতিকাৰ, ঔপন্যাসিক, সমালোচক, অনুবাদক, ৰম্য ৰচনাকাৰ আদি হিচাপে তেওঁ অসমীয়া সাহিত্যলৈ অৰিহণা যোগাইছিল। তেওঁক ‘জেংৰাই কবি’ অভিধাৰে জনা যায়। সামগ্ৰিকভাৱে অজিৎ বৰুৱাক আধুনিক অসমীয়া সাহিত্যৰ প্ৰথমগৰাকী যথাৰ্থ আধুনিকতাবাদী কবি হিচাপে অভিহিত কৰা হয়। কবি কুশল দত্তৰ মতে “অধ্যয়নৰ ব্যাপ্তি, বোধৰ সামুদায়িক দৃষ্টি, জগত আৰু জীৱনক বুজি উঠা আৰু তাক অতি ওখ খাপৰ শিল্পৰূপে স্থাপত্যসিদ্ধ কৰি তোলাৰ সাধনাই অজিৎ বৰুৱাৰ সৃষ্টিক একক আৰু অনন্যৰূপে অসমীয়া তথা ভাৰতীয় সাহিত্যত সুদৃঢ়ভাৱে প্ৰতিষ্ঠা কৰিছে।”

আৰু চাওক

অসমীয়া ভাষাত সাহিত্য অকাডেমি বঁটা লাভ কৰা সাহিত্যিকসকল

তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
ট্ৰাছিং বেজী

ট্ৰাছিং বেজী হৈছে ২০ ছেমি দীঘল আৰু ৩ মিমি ব্যাসৰ এটা বেজী, যিটো পোহনীয়া চৰাইৰ মাংস যেনে হাঁহ, কুকুৰা আৰু টাৰ্কিৰ মাংস ৰান্ধিবলৈ মাংস চিলাবলৈ ব্যবহাৰ কৰা হয়৷ এইটো এইকাৰণেই কৰা হয়, যাতে মাংসখিনি ভালকৈ ধৰি সেকিব পৰা যায় আৰু ইয়াৰ আকাৰ ঠিকে থাকে৷ ট্ৰাছিং বেজীৰে পৰম্পৰাগত পোহনীয়া হাঁহ, কুকুৰা বা টাৰ্কিৰ মাংস চিলাই কৰাৰ উপৰি শেন আদি চিকাৰীৰ মাংসও চিলাবলৈ ফলপ্ৰসূভাৱে ব্যৱহাৰ কৰিব পাৰি৷ বেজী নোহোৱাকৈয়ো চৰাইৰ মাংস চিলাব পাৰি৷ কিন্তু হাঁহ, কুকুৰা বা টাৰ্কিৰ মাংস ট্ৰাছিং কৰাৰ বহুত লাভ আছে৷ ট্ৰাছিং বেজী ব্যৱহাৰ নকৰিলে মাংসখিনি সমভাবে সেকিব পৰা নাযায়, কাৰণ চৌকাৰ তাপত চৰাইৰ বুকু অংশহে মেৰ খাই থাকে আৰু ভালকৈ সিজে, চৰাইটোৰ ফিছা আৰু ঠেং ভালদৰে মেৰ খাই নাথাকে৷ ট্ৰাছিং কৰাৰ বহুত পদ্ধতি আছে, ই নিৰ্ভৰ কৰে চৰাইৰ ধৰণ আৰু ব্যঞ্জনৰ ওপৰত৷ তেনে এটা ট্ৰাছিং পদ্ধতি হ’ল পৰম্পৰাগত ট্ৰাছিং পদ্ধতি, য’ত কিচ্ছেন ষ্ট্ৰীং ব্যৱহাৰ কৰা হয়৷ এই কৌশলত ঠেঙৰ ভাঁজটো সামৰি আনি গোটেই গাটো মেৰাই দিয়া হয় য’ত বহুত লম্বা বেজী এটাত সূতা ভৰাই সেই বেজীৰে সহজভাবে চৰাইৰ নেজ আৰু কাষবোৰ তিনিটা গাঁঠিৰে ভালকৈ বন্ধা হয়৷

তথ্য সূত্ৰ

​

শ্ৰেণী:ৰন্ধনপ্ৰণালী
শ্ৰেণী:সামগ্ৰী
হ'লি ৰাইটছ

হ'লি ৰাইটছ হ'ল ভাৰতৰ ট্ৰিপল তালাক সম্পৰ্কীয় মুছলমান মহিলাৰ বিবাহ বিচ্ছেদৰ বিষয়ত ভাৰতীয় মুছলমান মহিলা আন্দোলনৰ কামৰ ওপৰত ফাৰহা খাতুনে পৰিচালনা কৰা ২০২০ চনৰ উৰ্দু তথ্যচিত্ৰ। ২৬ সংখ্যক কলকাতা আন্তঃৰাষ্ট্ৰীয় চলচ্চিত্ৰ মহোৎসৱত এই তথ্যচিত্ৰখন প্ৰদৰ্শন কৰা হৈছিল।

বঁটা আৰু স্বীকৃতি

হ'লি ৰাইটছ তথ্যচিত্ৰখনে সামাজিক বিষয়ৰ ওপৰত শ্ৰেষ্ঠ চলচ্চিত্ৰৰ বাবে ২০২১ ভাৰতীয় ৰাষ্ট্ৰীয় চলচ্চিত্ৰ বঁটা ভাগ-বতৰা কৰিছিল।

তথ্যসূত্ৰ

শ্ৰেণী:২০২০ বৰ্ষৰ চলচ্চিত্ৰ
শ্ৰেণী:তথ্যচিত্ৰ
পৰ্ণগ্ৰাফিক চলচ্চিত্ৰৰ অভিনয় শিল্পী

]] আৰু অভিনেতা টনি ৰিবাছ
]], লিচা এন আৰু ভিক্টোৰিয়া ভেলেণ্টাইনোৰ লগত

পৰ্ণগ্ৰাফি চলচ্চিত্ৰৰ অভিনেতা/অভিনেত্ৰী
বুলি ক'লে সিহঁতক বুজায় যিয়ে পৰ্ণগ্ৰাফিক চলচ্চিত্ৰত প্ৰদৰ্শিত যৌনতাক দৃশ্যৰ মাধ্যমত উপস্থাপন কৰে। পৰ্ণগ্ৰাফিক ভিডিঅ' নিৰ্মাণ কৰাৰ আগতে অভিনেতা/অভিনেত্ৰীসকলক তেওঁলোকৰ ধাৰা আৰু উপধাৰাৰ ওপৰত ভিত্তি কৰি এনেদৰে বাছনি কৰা হয় যাতে তেওঁলোকে মানুহৰ যৌন কল্পনা পূৰণ কৰিবলৈ সক্ষম হয়। সাধাৰণতে দুটা মূল শাখা থাকে; "চফ্টকোৰ পৰ্ণগ্ৰাফী", য'ত অনাভেদী যৌনক্ৰিয়া থাকে কিন্তু "ভেদকাৰী যৌনতা" বা "অত্যধিক যৌনতা" নাথাকে, আৰু "হাৰ্ডকোৰ পৰ্ণগ্ৰাফী", য'ত ভেদকাৰী যৌনতা আৰু অত্যধিক যৌনতা বা কামুকতা থাকে। ভিডিঅ' মূলতঃ মানুহৰ প্ৰয়োজন অনুযায়ী তৈয়াৰ কৰা হয়। পৰ্ণগ্ৰাফিক ভিডিঅ’ৰ ধাৰা আৰু উপধাৰাৰ ওপৰত ভিত্তি কৰি পৰিৱেশ, অভিনেতা/অভিনেত্ৰীৰ বয়স, অভিনেত্ৰীগৰাকীৰ কামুকতা, শাৰীৰিক ক্ষমতা, আৱেগিকভাৱে উত্তেজিত হোৱাৰ ক্ষমতা আদি কাৰকে চৰিত্ৰটোক বাস্তৱিক ৰূপ দিবলৈ বিবেচনা কৰা হয়। তদুপৰি, জনপ্ৰিয়তাৰ ওপৰত নিৰ্ভৰ কৰি, পৰিবেশকসকলে প্ৰায়ে সমকামী পুৰুষ পৰ্ণগ্ৰাফি, লেচবিয়ান মহিলা পৰ্ণগ্ৰাফি, এলজিবিটি, বিডিএছএম, ষ্ট্ৰেপ-অন যৌনতা, পায়ুপথৰ যৌনতা, দ্বৈত অনুপ্ৰৱেশ, কিশোৰী ছোৱালী, আন্তঃবৰ্ণীয়, MILFs, আঙুলি সঞ্চালন, দলগত যৌনকাৰ্য, উভকামিতা, বিপৰীতকামিতা, মুখমৈথুন, হস্তমৈথুন, হেনটাই, স্তন সংগম, পশুকামিতা আদি নিৰ্দিষ্ট ধাৰাত বিভক্ত হয়। পৰ্ণগ্ৰাফিত অভিনয় কৰাৰ সময়ত সকলো অভিনেতা-অভিনেত্ৰী আংশিক বা সম্পূৰ্ণ নগ্ন হ’ব লাগে।

স্বাস্থ্যজনিত বিপদ

ৱেব সন্ধানৰ ফলাফল অনুসৰি পৰ্ণগ্ৰাফিক অভিনেতা/অভিনেত্ৰীসকল বিশেষভাৱে বিভিন্ন যৌন সংক্ৰমণ (STI) বিশেষকৈ এইচ পি ভি, জিকা জ্বৰ, ক্ল’মাইডিয়া, গনৰিয়া, চিফিলিছ, আৰু এইচ আই ভি/এইডছৰ বাবে বিপদত পৰে। এনে কিছুমান সংক্ৰমণ মাৰাত্মক হ’ব পাৰে বা গুৰুতৰ স্বাস্থ্যজনিত সমস্যাৰ সৃষ্টি কৰিব পাৰে। পৰ্ণগ্ৰাফিক অভিনেতা/অভিনেত্ৰীয়ে কামৰ সময়ত এইচ আই ভি আৰু অন্যান্য এছ টি আই ৰোগত আক্ৰান্ত হোৱাৰ কেইবাটাও ঘটনা সংঘটিত হৈছে।

আত্মজীৱনী

জেনা জেমছন – How to Make Love Like a Porn Star: A Cautionary Tale (পৰ্ণ ষ্টাৰৰ দৰে প্ৰেম কেনেকৈ কৰিব পাৰি: এটা সতৰ্কবাণীমূলক কাহিনী) (২০০৫)

আৰু চাওক

পৰ্ণগ্ৰাফিক চলচ্চিত্ৰ
পৰ্ণগ্ৰাফিক চলচ্চিত্ৰৰ অভিনেত্ৰী সকল
পৰ্ণগ্ৰাফিক চলচ্চিত্ৰ অভিনেত্ৰীৰ তালিকা

তথ্যসূত্ৰ

শ্ৰেণী:পৰ্ণগ্ৰাফি
শ্ৰেণী:পৰ্ণষ্টাৰ
শ্ৰেণী:তালিকাসমূহ
আপেল ব্ৰেড

আপেল ব্ৰেড টাইৱানৰ এবিধ জনপ্ৰিয় নিৰামিষ খাদ্য, সাধাৰণতে ব্ৰেকফাষ্টৰ বস্তু হিচাপে বা লঘু জলপান হিচাপে ইয়াক খোৱা হয়। লিউ ঝেজিয়ে উদ্ভাৱন কৰা এই ৰেচিপিটো সমগ্ৰ টাইৱানৰ স্কুলৰ কেণ্টিন, স্থানীয় গেলামালৰ দোকান, সুবিধাজনক দোকান, চুপাৰ মাৰ্কেটত বহুলভাৱে উপলব্ধ। আমেৰিকাৰ সামৰিক ৰেচনৰ পৰা অনুপ্ৰাণিত এই ৰুটিটো ঘেঁহুৰ মিহি গুড়ি আৰু কণীৰে সমৃদ্ধ মণ্ডৰ পৰা তৈয়াৰ কৰা হয়। সেই সময়ত এপল চাইডাৰৰ বিজ্ঞাপনৰ জনপ্ৰিয়তা আৰু ১৯৬০ চনত আপেলক দেশত বিৰল আৰু মূল্যৱান ফল হিচাপে মৰ্যাদাৰ বাবে আপেল ব্ৰেড নামটো বাছি লোৱা হৈছিল।

ইতিহাস

শ্বানডং প্ৰদেশত জন্মগ্ৰহণ কৰা আৰু চীন গণৰাজ্যৰ সেনাবাহিনীৰ প্ৰাক্তন মেজৰ লিউ ঝেজিয়ে ১৯৪৯ চনত কুওমিণ্টাঙৰ সৈতে টাইৱানলৈ গুচি যায়। ১৯৫৯ চনত সামৰিক বাহিনীৰ পৰা অৱসৰ লোৱাৰ পিছত তেওঁ তৃতীয় পৰ্যায়ৰ যক্ষ্মা ৰোগৰ পৰা যুঁজি আৰোগ্য লাভ কৰে, যিটো আৰোগ্যৰ কাৰণ তেওঁ খ্ৰীষ্টান বিশ্বাস বুলি কয়। অৱসৰৰ পিছত নিজকে পোহপাল দিবলৈ লিউৱে কানাডাৰ মিছনেৰী লিউ ডংকুনৰ পৰামৰ্শ অনুসৰি ভাপত দিয়া বান বিক্ৰী কৰিবলৈ আৰম্ভ কৰে।

লিউৱে এপল ব্ৰেডৰ ৰেচিপি প্ৰস্তুত কৰি টাইৱানত নিয়োজিত আমেৰিকাৰ সামৰিক জোৱানক বিক্ৰী কৰিবলৈ আৰম্ভ কৰে। স্বাস্থ্য পৰিদৰ্শনত বিফলতা আৰু আমেৰিকা আৰু টাইৱানৰ মাজত কূটনৈতিক সম্পৰ্ক বিচ্ছিন্ন হোৱাকে ধৰি প্ৰাৰম্ভিক বিপৰ্যয়ৰ সত্ত্বেও লিউৱে অৱশেষত আমেৰিকা আৰু টাইৱান উভয়তে এটা সফল বেকাৰী স্থাপন কৰে।

সাংস্কৃতিক তাৎপৰ্য্য আৰু বিৱৰ্তন

মূলতঃ ঘেঁহুৰ মিহি গুড়ি বা ময়দা আৰু কণীৰ পৰা তৈয়াৰী আপেল ব্ৰেডত আপেল নাথাকে যদিও ৰুটিৰ নামকৰণৰ সময়ত ফলৰ অৱস্থাৰ বাবে ই বিৰল আৰু বাঞ্ছনীয়তাৰ প্ৰতীক। বছৰৰ পিছত বছৰ ধৰি এই ৰেচিপিটোৰ বিকাশ ঘটি আপেল ভৰোৱা বস্তুও অন্তৰ্ভুক্ত হয়। ঘেঁহুৰ সুগন্ধিযুক্ত এই ৰুটিটোক ক্লাছিক টাইৱানীজ ৰুটি বুলি গণ্য কৰা হয় আৰু বহু টাইৱানীজ লোকৰ বাবে ইয়াৰ নষ্টালজিক মূল্য আছে।

তথ্য সূত্ৰ

শ্ৰেণী:খাদ্য
শ্ৰেণী:ৰুটি
শ্ৰেণী:নিৰামিষ আহাৰ
শ্ৰেণী:নাৰীবাদ আৰু লোকগাথা ২০২৫
বিশ্ব পৰিৱেশ দিৱস

বিশ্ব পৰিৱেশ দিৱস (, সংক্ষেপে WED) প্ৰতি বছৰ ৫ জুনৰ দিনা বিশ্বব্যাপী ৰাজনৈতিক কৰ্মোদ্যোগ আৰু জনসচেতনতাৰ মাধ্যমত পৰিৱেশ সচেতনতাক লক্ষ্য ৰাখি এই দিৱস পালন কৰা হয়। এই দিনটিতেই ৰাষ্ট্ৰসংঘৰ মানৱিক পৰিৱেশ কনফাৰেন্স (United Nations Conference on the Human Environment) আৰম্ভ হৈছিল। এই কনফাৰেন্স ১৯৭২ খ্ৰিষ্টাব্দৰ ৫ ৰ পৰা ১৬ জুনলৈ হৈছিল। তেতিয়াৰ পৰাই প্ৰতি বছৰেই এই দিৱস পালন কৰি অহা হৈছে। এই দিৱসটি প্ৰথম পালন কৰা হয় ১৯৭৩ খৃষ্টাব্দত। প্ৰতি বছৰে এই দিৱসটি বেলেগ বেলেগ চহৰত, বেলেগ বেলেগ প্ৰতিপাদ্য বিষয় লৈ পালন হয়। উত্তৰ গোলাৰ্ধত দিৱসটি বসন্তত, আৰু দক্ষিণ গোলাৰ্ধত দিৱসটি শৰতত পালিত হয়।

বিশ্ব পৰিৱেশ দিৱসৰ বিষয়বস্তু

প্ৰতি বছৰৰ বিশ্ব পৰিৱেশ দিৱস কিছুমান বিষয়ৰ সৈতে উদযাপন কৰা হয়, আৰু এই বিষয়টো বিশেষকৈ পৰিৱেশৰ এটা উদ্বেগজনক বিষয়ৰ প্ৰতি মনোযোগ আকৰ্ষণ কৰাৰ বাবে নিৰ্বাচন কৰা হয়। ২০১৯ ৰ বিষয়বস্তু আছিল ‘বায়ু প্ৰদূষণ’। কাৰখানাত ব্যৱহৃত যন্ত্ৰৰ ধোঁৱা, ৰেলৰ ধোঁৱা আদিৰ দৰে বিভিন্ন কাৰণত বায়ু দূষিত হোৱা প্ৰতিহত কৰিবলৈ সেই বছৰৰ বিষয়বস্তু বাছনি কৰা হৈছিল।

এই বছৰৰ বিশ্ব পৰিৱেশ দিৱসৰ বিষয়বস্তু হৈছে “প্লাষ্টিক প্ৰদূষণ দূৰ কৰা”। এই বছৰৰ বিষয়বস্তুত চৰকাৰ, উদ্যোগ, সম্প্ৰদায় আৰু ব্যক্তিসকলক একত্ৰিত হ’বলৈ আৰু প্লাষ্টিকৰ বিপদৰ বিৰুদ্ধে যুঁজিবলৈ ভাল বিকল্প অন্বেষণ কৰিবলৈ আহ্বান জনোৱা হৈছে। প্লাষ্টিকৰ ব্যৱহাৰ স্বাস্থ্যৰ বিপদৰ পৰা মুক্ত নহয়, আৰু মুখ্যতঃ সাগৰক প্ৰদূষিত কৰে, যি পানীত বাস কৰা জীৱবোৰৰ বাবে ক্ষতিকাৰক। এই বছৰৰ বিষয়বস্তু অনাৰ মুখ্য উদ্দেশ্য হৈছে ইয়াৰ দ্বাৰা হোৱা প্ৰদূষণ হ্ৰাস কৰা।

বুৰঞ্জী

১৯৭২ চনত ৰাষ্ট্ৰসংঘই মানৱ পৰিৱেশ সম্পৰ্কীয় ষ্টকহোম সন্মিলনত ( ৫–১৬ জুন ১৯৭২) বিশ্ব পৰিৱেশ দিৱস প্ৰথম বাৰৰ বাবে আৰম্ভ কৰিছিল, যিটো মানৱ পাৰস্পৰিক ক্ৰিয়া-কলাপ আৰু পৰিৱেশৰ সংহতিৰ ওপৰত আলোচনাৰ ফলত হৈছিল। এবছৰৰ পিছত ১৯৭৩ চনত "কেৱল এখন পৃথিৱী" শীৰ্ষক বিষয়বস্তুৰে প্ৰথম বিশ্ব পৰিৱেশ দিৱস অনুষ্ঠিত হয়।

বাহ্যিক সংযোগ

বিশ্ব পৰিৱেশ দিৱস

তথ্যসূত্ৰ

শ্ৰেণী:দিৱসসমূহ
মাইনী মহন্ত

মাইনী মহন্ত অসমীয়া মাহেকীয়া মহিলা আলোচনী নন্দিনীৰ সম্পাদকৰ লগতে গুৱাহাটী দূৰদৰ্শন কেন্দ্ৰৰ বাতৰি পৰিৱেশক৷ তেওঁৰ প্ৰকাশিত সংকলনসমূহ হ’ল- “পৃথিৱীৰ শেষ ষ্টেচন আৰু অন্য এখন ছবি”, “নৈঃশব্দত তেওঁ আৰু জয়া”, “শেতেলী পৰৰ সাধু” (শিশু সাহিত্য), “প্ৰথমজাক বৰষুণ”, “ভালপোৱা”, “প্ৰিয় বন্ধু তোমালৈ”, “স্পৰ্শ, “মনত পৰেনে” আদি৷

উদ্ধৃতিসমূহ

যুৱশক্তিয়েই এতিয়া ভাৰতৰ প্ৰকৃত শক্তি। টুৱেণ্টি-২০ৰ টিম ইণ্ডিয়া। আশা কৰো এই যুৱচামে এদিন দুৰ্নীতিগ্ৰস্ত ৰাজনীতিকসকলক ভোটেৰে আঁতৰাই ভাৰতৰ অৰ্থনীতি বিশ্বৰ ভিতৰতে শক্তিশালী কৰি তুলিব।
সকলোৰে দৃষ্টিত সৌন্দৰ্যৰ পৰিভাষাই বেলেগ ৰূপত ধৰা দিয়ে৷ তুমি এটা কথা অনুভৱ কৰানে যে প্ৰতিজন ব্যক্তিৰ মুখত ফুটি ওলোৱা মনৰ সৌন্দৰ্যই নাক-চকু, চুলি-ৰঙৰ জোখ-মাখ প্ৰকাশ নকৰে৷ আৰু মই ভাবো সেয়াই হৈছে প্ৰকৃত সৌন্দৰ্য৷
মই মোৰ ভনীক নিৰ্যাতনৰ প্ৰতিশোধ ল'ব বিচাৰো। মই জানো ৰামচন্দ্ৰ হৈছে ভাবিব নোৱাৰাধৰণে আত্ম-অহংকাৰী ব্যক্তি। তেওঁক আঘাত কৰাৰ একমাত্ৰ অস্ত্ৰ হৈছে তেওঁৰ আত্মাভিমানক আঘাত কৰা। তোমাক অপহৰণ কৰাৰ পিচত তোমাৰ প্ৰতি থকা প্ৰেমৰ বাবে নহয়, কেৱল আত্মাভিমানৰ কাৰণে ৰাম মোৰ সন্মুখীন হ'ব। নিজৰ অপহৃত পত্নীক ঘূৰাই আনিব নোৱাৰিলে কেনেকৈ নখহাকৈ থাকিব তেওঁৰ অহংকাৰৰ ওখ দৌল? হয়, কেৱল সেইকাৰণেই ৰামে মোৰ বিৰুদ্ধে যুদ্ধ ঘোষণা কৰিব। আৰু মোৰ পৰা অবাঞ্ছিত উৎকোচ দাবী কৰি অহা দেৱতাশ্ৰেণীয়ে ৰামক এই যুদ্ধত সহায় কৰিব।
পৃথিৱীত কোনোবা এজন ব্যক্তিৰ বাবে মোৰ প্ৰয়োজন আছে। সেই অনুভৱে নিশ্চয় মানুহৰ মনত শূন্যতাৰ মাজতো জীয়াই থকাৰ হেঁপাহ বঢ়াই তোলে। মানুহ সুখী হয়।
যুক্তিতকৈ বহুক্ষেত্ৰত আৱেগেহে মানুহৰ সম্পৰ্কক গভীৰ ৰূপ দিব পাৰে৷

উৎস

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:অসমীয়া নাৰী
শ্ৰেণী:ভাৰতীয় নাগৰিক
শ্ৰেণী:জীৱিত ব্যক্তি
শ্ৰেণী:নাৰী
যতীন্দ্ৰ নাথ দুৱৰা

যতীন্দ্ৰ নাথ দুৱৰা (;১৮৯২–১৯৬৪) অসমৰ এগৰাকী কবি আৰু সাহিত্যিক আছিল। অসমীয়া সাহিত্যত সাহিত্য অকাডেমি বঁটা পোৱা তেওঁ প্ৰথমগৰাকী অসমীয়া সাহিত্যিক। ১৯৫৫ চনৰ ডিচেম্বৰ মাহত গুৱাহাটীত অনুষ্ঠিত হোৱা অসম সাহিত্য সভাৰ বাৰ্ষিক অধিবেশনৰ তেওঁ সভাপতিত্ব কৰিছিল। ইংৰাজ সাহিত্যৰ ৰোমাণ্টিক কবিসকল, পাৰস্যৰ কবি ওমৰ খৈয়াম, জাৰ্মান কবি হেইনৰিখ, আদি কবিসকলৰ দ্বাৰা প্ৰভাৱিত হৈছিল। তেওঁ ওমৰ খায়ামৰ “ৰুবায়েৎ’’ৰ অসমীয়া ভাঙনি “ওমৰ তীৰ্থ’’ ৰচনা কৰিছিল৷

উদ্ধৃতিসমূহ

সকলো বস্তু কিনিছা কিনা। পৰাপক্ষত মাহেকত একোখন ভাল কিতাপ কিনিবা।
বৈজ্ঞানিকৰ বিশ্লেষণ প্ৰথা, ভাবুকৰ সামঞ্জস্যকৰণ প্ৰথা, কবিৰ গভীৰ দৃষ্টি, দাৰ্শনিকৰ জ্ঞান সকলো গোটাই লৈ সৃষ্টি তথ্যৰ গভীৰতম প্ৰদেশলৈ ওমৰে চাই দেখিলে তাৰ আদি আৰু অন্ত দুয়ো আন্ধাৰ, গভীৰ আন্ধাৰ মানৱ মনৰ অসীমৰ প্ৰতি ব্যৰ্থতাৰ অভিযান এয়ে ওমৰৰ আৰু ওমৰৰ অভিযানৰ ব্যৰ্থতাৰ কাৰুণ্যই তেওঁৰ মানৱ জাতিৰ প্ৰতি শ্ৰেষ্ঠ দান৷
"নিভাঁজ অসমীয়া মাত-কথাৰ লগত দুৱৰাৰ অভ্যস্ত লয় আৰু কণ্ঠ মিলি এক দাৰ্শনিক ৰূপক সৃষ্টিত অভূতপূৰ্ব দক্ষতা দেখুৱাইছে। ইয়াত নিয়তিৰ প্ৰতি কবিৰ আবেদন আৰু তাৰ উত্তৰতো দুৱৰাৰ কাব্যই সিদ্ধি লাভ কৰিছে। মানুহৰ আবেদনৰ কাতৰ কাকুতি আৰু নিৰ্মম নিয়তিৰ গহীন গৰ্জনত দুৱৰাৰ কাব্যত দুৰ্লভ এক অভিজ্ঞতা জাগ্ৰত হৈছে।" (ড৹ হীৰেন গোহাঁই)

উৎস

বাহ্যিক সংযোগ

Category:অসমৰ ব্যক্তি
Category:লেখক
Category:মৃত ব্যক্তি
Category:শিক্ষাবিদ
Category:সাহিত্য অকাডেমি বঁটা বিজয়ী অসমীয়া
বানু মুস্তাক

বানু মুস্তাক (জন্ম ১৯৪৮) দক্ষিণৰ কৰ্ণাটক ৰাজ্যৰ এগৰাকী ভাৰতীয় সমাজকৰ্মী, অধিবক্তা আৰু সাহিত্যিক। তেওঁ কানাড়া ভাষাত লিখে৷ তেওঁৰ ৰচনাসমূহ উৰ্দু, হিন্দী, তামিল, মালায়ালম আৰু শেহতীয়াকৈ ইংৰাজী ভাষাতো প্ৰকাশ পাইছে। ২০২৫ চনত তেওঁৰ চুটিগল্প সংকলন 'হাৰ্ট লেম্প' শীৰ্ষক গ্ৰন্থখনে (দীপা ভাষ্টিয়ে কৰা অনুবাদ) আন্তৰ্জাতিক বুকাৰ বঁটা লাভ কৰে। ৮ বছৰ বয়সত মুস্তাকে শিৱমোগ্গাৰ কানাড়া ভাষাৰ মিছনেৰী স্কুলত নামভৰ্তি কৰে; এই চৰ্তত যে তেওঁ "ছমাহত কানাড়া পঢ়িবলৈ আৰু লিখিবলৈ" শিকিব৷ স্কুলত কেইদিনমান পিছত তেওঁ লিখিবলৈও আৰম্ভ কৰিলে।

সামাজিক নীতিৰ বিৰোধিতা কৰি তেওঁ বিশ্ববিদ্যালয়ত পঢ়িবলৈ গৈছিল আৰু ২৬ বছৰ বয়সত প্ৰেমবিবাহ কৰিছিল।

তেওঁ কানাড়া, হিন্দী, ডাখনী উৰ্দু আৰু ইংৰাজী ভাষা কয়। তেওঁৰ গল্প "কাৰি নাগাৰগালু"ক ২০০৩ চনত হাছিনা নামৰ এখন ছবিলৈ ৰূপান্তৰিত কৰা হয়। তেওঁ ২০২২ চনৰ পৰা মুস্তাকৰ ৰচনাসমূহ ইংৰাজীলৈ অনুবাদ কৰিবলৈ আৰম্ভ কৰে। মুস্তাক হৈছে প্ৰথমগৰাকী কন্নড় ভাষাৰ লেখক যাৰ ৰচনাক এই বঁটাৰ বাবে মনোনীত কৰা হৈছিল।

সামাজিক সক্ৰিয়তা

১৯৮০ চনৰ পৰা মুস্তাক কৰ্ণাটকত "মৌলবাদ আৰু সামাজিক অন্যায়"ক অৱমাননা কৰাৰ দিশত কাম কৰা কৰ্মী আন্দোলনৰ সৈতে জড়িত হৈ আছে।

২০০০ চনত মুস্তাক আৰু তেওঁৰ পৰিয়ালৰ বিৰুদ্ধে তিনিমাহৰ বাবে "সামাজিক বৰ্জন" ঘোষণা কৰা হয়৷ তেওঁ "মুছলমান মহিলাৰ মছজিদত প্ৰৱেশৰ অধিকাৰৰ পোষকতা" কৰাৰ বাবে এই বৰ্জন ঘোষণা কৰা হয়।
দানা চিন্তামণি আতিমব্বে বঁটা
২০২৫ চনৰ হাৰ্ট লেম্পৰ বাবে আন্তঃৰাষ্ট্ৰীয় বুকাৰ বঁটা, অনুবাদ-দীপা ভাষ্টি

প্ৰকাশনসমূহ

হাৰ্ট লেম্প: নিৰ্বাচিত কাহিনী (আৰু অন্যান্য কাহিনী, ২০২৫)

তথ্যসূত্ৰ

শ্ৰেণী:ভাৰতীয় নাৰী
শ্ৰেণী:লেখিকা
শ্ৰেণী:ভাৰতীয় সাহিত্যিক
শ্ৰেণী:বুকাৰ বঁটা বিজয়ী
শ্ৰেণী:অধিবক্তা
শ্ৰেণী:ভাৰতীয় অধিবক্তা
শ্ৰেণী:জীৱিত ব্যক্তি
শ্ৰেণী:কৰ্ণাটকৰ ব্যক্তি
শ্ৰেণী:সাংবাদিক